《游古观》
宋代·释秘演

参差宫殿倚青天，一别重来四十年。
老桧挂巢时有鹤，乱云藏洞久无仙。
春移草色抽新带，雨养苔痕压旧钱。
两两相逢皆不合，落花流水石炉烟。

作者简介：释秘演，法号文惠，山东人（《瀛奎律髓》卷一二）。早年得穆修赏识，后与石延年、苏舜钦、尹洙，欧阳修交。有诗三四百篇，大多散佚。事见《河南先生文集》卷五《浮图秘演诗集序》、《欧阳文忠公文集》卷四一《释秘演诗集序》。今录诗七首。